paragraph_text: Rockabilly Blues je album Johnnyja Casha, objavljen 1980. u izdanju Columbia Recordsa. To je kolekcija pjesama u rockabilly stilu. Najpoznatiji brojevi su "Cold Lonesome Morning", koja je postigla manji uspjeh na ljestvicama (53. na ljestvici country singlova), "Without Love", njegova posinka Nicka Lowea, te obrada "The Twentieth Century is Almost Over". Prve dvije spomenute pjesme bile su jedini singlovi s albuma, iako "Without Love" nije postigla značajniji uspjeh sa 78. pozicijom. "The Twentieth Century is Almost Over" kasnije su obradili Cash, Waylon Jennings, Willie Nelson i Kris Kristofferson kao članovi supergrupe The Highwaymen, na svojem prvom albumu Highwayman, iako je obrada u biti duet s Nelsonom.